**TIEDOTE**

Varsinais-Suomen ELY-keskus korjaa Kolkon laiturin ja keulaportin. Työ toteutetaan osana Siltojen ja laitureiden yläpitourakkaa 2020 – 2021. Urakan päätoteuttajana toimii Infraroad Oy.

Kolkon laiturin korjaustyöt käynnistyvät alustavilla töillä 18.5.2021 ja töiden arvioitu valmistumisaika on 15.8.2021.

Kohteen alustavat työt eivät aiheuta haittaa lauttapaikan käyttäjille.

Korjaustöiden aikainen yhteysaluksen liikennöinti

* yhteysalus liikennöi keulaporttipaikkaan pistolaituria korjattaessa ja
* yhteysalus liikennöi pistolaituriin keulaporttipaikkaa korjattaessa

Työt tehdään pääsääntöisesti ma-pe klo 8.00 – 18.00 sekä tarvittaessa yksittäisiä viikonloppuja. Mahdollisista viikonlopputöistä tiedotetaan erikseen yhteysalusta ja lauttapaikan vakitusia käyttäjiä.

Toivomme lauttapaikankäyttäjiltä ymmärrystä korjaustyön ajaksi.

Lisätietoja: Varsinais-Suomen ELY-keskus, liikenteen asiakaspalvelu, puh. 0295 020 600 ja Infraroad Oy, projektipäällikkö Timo Murtojärvi, puh. 040 718 8513.

Kuva, joka sisältää kohteen kartta

Kuvaus luotu automaattisesti